Source: http://csaladjog.com/taj_gyermekelhelyezes.html
Timestamp: 2019-05-21 07:14:57
Document Index: 14650867

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Illés Blanka családjogi ügyvéd honlapja - gyermekelhelyezés
Gyermekelhelyezés a szülõk megegyezése alapján
Ha a házasságot felbontják, és abból kiskorú gyermek származott, úgy rendezni kell azt a kérdést, hogy a gyermek hol, melyik szülõnél nyerjen elhelyezést. Errõl elsõsorban a szülõk döntenek, és egyezségüket az eljáró bíróság hagyja jóvá. Megegyezésen alapuló bontás esetén a gyermek elhelyezésében való megegyezés kötelezõ.
A gyermekelhelyezés kérdésének rendezése azonban nem csak a házasság felbontása esetén kerülhet napirendre. Sokszor a házastársak között az életközösség úgy szakad meg, hogy a házasságot nem bontják fel, ugyanakkor a különköltözõ szülõk gyermekének elhelyezésérõl döntést kell hozni.
A szülõknek a gyermek elhelyezésének és további nevelésének kérdését úgy kell rendezniük, hogy az a gyermek testi, értelmi és erkölcsi fejlõdését a lehetõ legjobban biztosítja. Hiába van egyetértés e kérdésben a szülõk között, ha a gyermek elhelyezésére vonatkozó egyezség egyértelmûen ellentétes a gyermek érdekével, a bíróság azt - a családjogi törvény (1952. évi IV. tv. vagy Csjt.), valamint a polgári perrendtartásról szóló törvény (1952. évi III. tv., továbbiakban: Pp.) vonatkozó rendelkezéseinek megfelelõen - nem hagyhatja jóvá .
Az egyezségük tartalmát a szülõknek alaposan meg kell fontolniuk, hiszen az mindenkor köti õket, és az egyezség utóbb történõ megváltoztatására csak meghatározott törvényi feltételek megléte esetén, és bizonyos idõkorláton belül kerülhet sor.
Korábbi megállapodás megváltoztatása
A szülõknek a gyermekelhelyezésben történt megállapodásának megváltoztatását az egyezség bírósági jóváhagyásától számított 2 éven belül lehet kérni a bíróságtól, akkor, ha az
a felek kiskorú gyermekének érdekét szolgálja, illetve, ha
a körülmények változása folytán a megállapodás valamelyik fél érdekét súlyosan sérti .
A Csjt. által elõírt 2 éves határidõ számításánál tehát az eredeti egyezség jóváhagyása és az annak megváltoztatására irányuló kereset elõterjesztése között eltelt idõtartamot kell figyelembe venni. A 2 éves határidõ leteltét követõen már nem egyezség megváltoztatása iránt kell keresetet benyújtani, hanem a gyermekelhelyezés megváltoztatása iránti külön perindításnak van helye.
Ha a szülõk a gyermekelhelyezés kérdésében nem tudnak megállapodni, a kérdésben a bíróság jogosult döntést hozni. A bíróság a gyermeket annál a szülõnél helyezi el, akinél a kedvezõbb testi, értelmi és erkölcsi fejlõdését biztosítottnak látja .
Miután a család - mint egység - megbomlása a gyermek életét szinte minden esetben megzavarja, és benne bizonytalanságot, válságot idézhet elõ, sõt egész életére kiható módon befolyásolhatja a gyermek személyiségfejlõdését, ezért a bíróságnak mind a házassági bontóperben , mind pedig a különélõ házastársak között a házasság felbontása nélkül indult külön gyermekelhelyezési per során különös gonddal kell vizsgálnia azt is, hogy van-e még remény a család egységének helyreállítására. A tárgyalás során a bíróságnak a békítést minden esetben újra és újra meg kell kísérelnie, ha megítélése szerint attól eredmény várható. Ha viszonyt a bíróság az eljárás során úgy látja, hogy a házasság helyrehozhatatlanul és véglegesen megromlott, és így annak fenntartása a gyermek érdekeit sem szolgálhatja, - az érintett gyermek(ek) érdekében - az elhelyezés iránt indított pert a lehetõ leggyorsabban be kell fejeznie.
Törvényi alapelv, hogy a gyermekelhelyezés során is mindig a kiskorú gyermek érdekére figyelemmel, jogait biztosítva kell eljárni. Ezen túlmenõen a bíróságnak - a döntését megelõzõen - a lehetséges össze körülményt gondosan meg kell vizsgálnia (például a szülõk az egyéniségük, életmódjuk, erkölcsi tulajdonságaik alapján alkalmasak-e a gyermeknevelésre, a gyermekhez való ragaszkodásuk õszinte-e, a gyermek milyen érzéseket táplál a szülõk iránt, hozzájuk mennyire kötõdik, az egyes szülõk által biztosítható iskoláztatási lehetõségek milyenek, a szülõk anyagi és lakáshelyzete hogyan alakul, stb.). Errõl a Legfelsõbb Bíróságnak a gyermek elhelyezésével kapcsolatos szempontokról szóló 17. számú Irányelve (LB 17. sz. irányelv III. fej.) ad iránymutatást. A gyermek például nem helyezhetõ el annál a szülõnél, aki egészségi állapota miatt az önálló nevelésére nem képes, és a gyermeket valójában a nagyszülõk gondoznák (lásd Bírósági Határozatok -BH- 2001/124. szám). A döntésben segítséget jelenthet a bíróság számára a környezettanulmány, a bölcsõde (óvoda, iskola) véleménye, esetenként pedig akár a pszichológiai szakvélemény is.
Amennyiben a bíróságnak több gyermek elhelyezése kérdésében kell döntenie, törekednie kell arra is, hogy a gyermekek lehetõség szerint a szülõk különválása után is együtt maradjanak.
Ha mindkét szülõ egyformán kedvezõ feltételeket tudna is biztosítani a gyermekeknek, akkor is csak indokolt esetben lehet a testvéreket egymástól különválasztva elhelyezni. A gyakorlatban azonban elõfordul, hogy az egyik testvér az egyik, a másik a másik szülõnél él már hosszabb ideje, és a házasság felbontásáig a család szétválása gyakorlatilag megvalósult. Ilyen esetben a szülõknek azt a megállapodását, hogy a gyermekek megosztva kerüljenek elhelyezésre - különösen, ha ez nem jár a gyermekek végleges szétválásával, a gyermekek egymással való rendszeres érintkezése biztosítva van, és a gyermekek érdekét egyébként sem sérti -, a bíróság jóváhagyhatja. Viszont a bíróság a szülõk megállapodásának hiányában, vagy erre irányuló kérésük ellenére is határozhat úgy, hogy több gyermek esetén a testvérek külön-külön szülõnél kerüljenek elhelyezésre, amennyiben ez a több éve kialakult helyzetnek és a gyermekek kívánságának megfelelõen (érdekeikkel megegyezõen) történik (BH 2000/451.).
Az ítélõképessége birtokában lévõ gyermeknek (vagyis annak, aki koránál és helyzeténél fogva képes önállóan és befolyásmentesen kialakítani a saját véleményét) biztosítani kell, hogy e véleményét a gyermekelhelyezés során kifejthesse.
A törvény részletesen szabályozza a gyermekek bíróság elõtti meghallgatását a szülõi felügyelettel, a gyermekelhelyezéssel, valamint az elhelyezés megváltoztatásával kapcsolatos perekben . Általános szabály, hogy indokolt esetben (különösen, ha azt õ maga kéri) meg kell hallgatni a gyermeket is, amely meghallgatás közvetlenül vagy szakértõ útján történhet, de a bíróság a gyermeknek az - elhelyezésével kapcsolatos - álláspontjáról a szülõk erre vonatkozó egyezõ nyilatkozata útján is tájékozódhat.
Általános szabály, hogy a 14. életévét betöltött gyermek elhelyezésére vonatkozó döntést a bíróság csak a gyermek beleegyezésével hozhatja meg (BH 2002/439.), kivéve, ha a gyermek által választott elhelyezés a fejlõdését veszélyezteti (pl. a gyermek kizárólag azért választja a nevelésére kevésbé alkalmas szülõt, mert az jobb anyagi körülményeket tud biztosítani a számára, vagy kevésbé szigorú hozzá).
A bíróságnak (és a gyámhatóságnak) a szülõi felügyelettel, illetve a gyermek elhelyezésével, valamint az elhelyezés megváltoztatásával kapcsolatos eljárása során - elháríthatatlan akadály esetét kivéve - mindkét szülõt is meg kell hallgatnia .
Amíg a gyermek nevelésére valamelyik szülõ alkalmas, a gyermek más személynél általában nem helyezhetõ el.
Ritkán és kivételes esetben azonban a bíróság a gyermeket nem a szülõnél, hanem valaki másnál (ún. harmadik személynél) is elhelyezheti, ha
a szülõknél történõ elhelyezése az érdekét veszélyezteti, és
a harmadik személy a gyermek nála történõ elhelyezését kéri .
Rendszerint a bíróság a közeli rokonok közül választja ki a gyermek gondozására alkalmas személyt, és elõnyben részesül az a nagyszülõ (vagy más személy), aki addig is bizonyította már, hogy alkalmas a gyermek nevelésére, valamint továbbra is szívesen vállalja a gyermek gondozását. (Ugyanakkor például a nagyszülõnek arra való hivatkozása, hogy jobb anyagi körülmények között él, és ezáltal jobb nevelési feltételeket tud biztosítani a gyermek számára, mint a szülõ, önmagában még nem szolgálhat alapul a gyermeknek nála történõ elhelyezéséhez (LB 17. sz. irányelv IV. fej.).
Amennyiben a gyermeket harmadik személynél helyezik el, úgy már nem szülõi felügyeletrõl, hanem gyámságról beszélünk, és a harmadik személy a kiskorú gyermek gyámja lesz .
Ha a gyermeket sem a szülõknél, sem pedig harmadik személynél nem lehet elhelyezni, úgy az a gyermekrõl az állam fog gondoskodni és átmeneti vagy tartós nevelésbe kerül.
A gyermek elhelyezésének megváltoztatását abban az esetben lehet kérni a bíróságtól, ha azok a körülmények, amelyeken a szülõk egyezsége alapult, vagy amelyre a bíróság a döntését alapította utóbb lényegesen megváltoztak, és emiatt az elhelyezés megváltoztatása a gyermek érdekében áll . Például pusztán az a helyzet, hogy a szülõ, akinél a gyermeket elhelyezték, más lakóhelyre költözik, még nem indokolja a gyermek elhelyezésének megváltoztatását (BH 2003/504.; BH 2001/123.), és önmagában a gyermeket gondozó szülõ új házasságkötése sem (LB 17. sz. irányelv V. fej.). Indokolt viszont a gyermek elhelyezésének megváltoztatása, ha a nagyszülõnél elhelyezett, és 14. életévét betöltött gyermek érdeke és kívánsága is az, hogy a jövõben a nevelésére alkalmas anyjánál kerüljön elhelyezésre, és õ nevelje (BH 2001/432.).
A gyermek elhelyezése, valamint az elhelyezés megváltoztatása iránt a szülõ, a gyámhivatal és az ügyész indíthat pert , de más (pl. harmadik) személy már nem.
Ha a gyermek elhelyezése érdekében azonnali intézkedésre van szükség, a bíróság soron kívül, ideiglenes intézkedéssel határoz .
Forrás: http://www.magyarorszag.hu/ugyintezo/ugyleirasok/csalad/hazassag/ felbont/gyermekelh